
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 292 

8 Μαρτίου 2002 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΥΠΟΤΡΟΦΙΩΝ ΡΟΔΟΥ ΕΜ¬ 
ΜΑΝΟΥΗΛ ΧΡΙΣΤΟΦ. ΣΤΑΜΑΤΙΟΥ ΚΑΙ ΜΑΡΙΑΣ 
ΧΡΙΣΤΟΦ. ΣΤΑΜΑΤΙΟΥ - ΠΑΠΑΔΑΚΗ» και κύρωση 
του οργανισμού αυτού. 1 

ΑΠΟΦΑΣΕΙΣ 

Έγκριση του Οργανισμού Εσωτερικής Υπηρεσίας της 
Δημοτικής Φιλαρμονικής Δήμου Αρτέμιδος Ανατο¬ 
λικής Αττικής. 2 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΥΠΟΤΡΟΦΙΩΝ ΡΟΔΟΥ ΕΜΜΑ¬ 
ΝΟΥΗΛ ΧΡΙΣΤΟΦ. ΣΤΑΜΑΤΙΟΥ ΚΑΙ ΜΑΡΙΑΣ ΧΡΙΣΤΟΦ. 
ΣΤΑΜΑΤΙΟΥ - ΠΑΠΑΔΑΚΗ» και κύρωση του οργανι¬ 
σμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 20758/7.4.2000 πράξη του Συμβολαιογρά¬ 
φου Ρόδου Κων/νου Γ. Τζεδάκη και την αριθ. 21190/ 
28.12.2000 τροποποιητική πράξη του ιδίου Συμβολαιο¬ 
γράφου με την οποία η Ανώνυμη Εταιρεία με την επωνυμία 
«Ξενοδοχειακοί & Τουριστικοί Επιχειρήσεις Ρόδου Εμμ. X. 
Σταματίου Α.Ε.» σύστησε κοινωφελές ίδρυμα με την επω¬ 
νυμία «ΙΔΡΥΜΑ ΥΠΟΤΡΟΦΙΩΝ ΡΟΔΟΥ ΕΜΜΑΝΟΥΗΛ 
ΧΡΙΣΤΟΦ. ΣΤΑΜΑΤΙΟΥ ΚΑΙ ΜΑΡΙΑΣ ΧΡΙΣΤΟΦ. ΣΤΑΜΑΤΙΟΥ 
- ΠΑΠΑΔΑΚΗ» και με έδρα την πόλη της Ρόδου. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 14.5.2001 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. 11003 83/1330/Α0006/31.10.2001 κοινή 
απόφαση του Πρωθυπουργού και του Υπουργού Οικονο¬ 


μικών με την οποία ανατέθηκαν αρμοδιότητες Υπουργού 
Οικονομικών στους Υφυπουργούς Οικονομικών (ΦΕΚ 
1485 Β'). 

5. Την αριθ. 6459/31.10.2001 κοινή απόφαση του Πρω¬ 
θυπουργού και του Υπουργού Υγείας και Πρόνοιας με την 
οποία ανατέθηκαν αρμοδιότητες στους Υφυπουργούς 
Υγείας και Πρόνοιας (ΦΕΚ 1480 Β'). 

Με πρόταση του Υπουργού Εθνικής Παιδείας και Θρη¬ 
σκευμάτων, του Υπουργού Πολιτισμού και των Υφυπουρ¬ 
γών Οικονομικών και Υγείας και Πρόνοιας, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΥΠΟΤΡΟΦΙΩΝ ΡΟΔΟΥ ΕΜΜΑ¬ 
ΝΟΥΗΛ ΧΡΙΣΤΟΦ. ΣΤΑΜΑΤΙΟΥ ΚΑΙ ΜΑΡΙΑΣ ΧΡΙΣΤΟΦ. 
ΣΤΑΜΑΤΙΟΥ - ΠΑΠΑΔΑΚΗ», η οποία έγινε από την Ανώνυ¬ 
μη Εταιρεία με την επωνυμία «Ξενοδοχειακοί & Τουριστι¬ 
κοί Επιχειρήσεις Ρόδου Εμμ. X. Σταματίου Α.Ε.» με την 
αριθ. 20758/7.4.2000 πράξη του Συμβολαιογράφου Ρό¬ 
δου Κων/νου Γ. Τζεδάκη και την αριθ. 21190/28.12.2000 
τροποποιητική πράξη του ιδίου. 

Το ίδρυμα τούτο αποτελεί Νομικό Πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομικών, Πολιτισμού, Εθνικής Παιδείας 
και θρησκευμάτων και Υγείας και Πρόνοιας και διέπεται 
από τις διατάξεις της ανωτέρω συστατικής του πράξης, 
του παρακάτω οργανισμού, του Α.Ν. 2039/1939 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατέσσε- 
ρα(14) άρθρα και καταχωρίζεται παρακάτω: 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΥΠΟΤΡΟΦΙΩΝ ΡΟΔΟΥ ΕΜ¬ 
ΜΑΝΟΥΗΛ ΧΡΙΣΤΟΦ. ΣΤΑΜΑΤΙΟΥ ΚΑΙ ΜΑΡΙΑΣ 
ΧΡΙΣΤΟΦ. ΣΤΑΜΑΤΙΟΥ - ΠΑΠΑΔΑΚΗ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΥΠΟΤΡΟΦΙΩΝ ΡΟΔΟΥ ΕΜΜΑΝΟΥΗΛ ΧΡΙΣΤΟΦ. ΣΤΑΜΑ- 

ΤΙΟΥ ΚΑΙ ΜΑΡΙΑΣ ΧΡΙΣΤΟΦ. ΣΤΑΜΑΤΙΟΥ - ΠΑΠΑΔΑΚΗ», 
που συστήθηκε από την Ανώνυμη Εταιρεία με την επωνυ¬ 
μία «Ξενοδοχειακοί & Τουριστικοί Επιχειρήσεις Ρόδου 
Εμμ. X. Σταματίου Α.Ε.» με την αριθ. 20758/7.4.2000 πρά¬ 
ξη του Συμβολαιογράφου Ρόδου Κων/νου Γ. Τζεδάκη και 
την αριθ. 21190/28.12.2000 τροποποιητική πράξη του ίδι¬ 
ου, αποτελεί νομικό πρόσωπο ιδιωτικού δικαίου και διέ- 
πεται από τις διατάξεις της ανωτέρω συστατικής πράξης, 
του παρόντος οργανισμού, του Α.Ν. 2039/1939 όπως κά¬ 
θε φορά ισχύει ο νόμος αυτός και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η πόλη της Ρόδου. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασης του. 

Άρθρο 2 
Σκοπός 

Σκοποί του ιδρύματος είναι: 

α) Η παροχή υποτροφιών σε φοιτητές ανωτάτων και 
ανωτέρων εκπαιδευτικών Ιδρυμάτων, οι οποίοι δεν θα 
έχουν την οικονομική δυνατότητα (είτε εξ ολοκλήρου, είτε 
επί μέρους) να καλύψουντις δαπάνες σπουδώντους, είναι 
όμως οι εξ αυτών πρωτοετείς καλοί μαθητές με βαθμούς 
άριστα, λίαν καλώς ή καλώς (με γενικό βαθμό από δέκα πέ¬ 
ντε (15) και άνω στο απολυτήριο της τρίτης (Γ) τάξης Λυ¬ 
κείου) και αρίστης διαγωγής, οι δε λοιποί φοιτητές είναι 
κανονικοί στη φοίτηση τους. Οι υποψήφιοι υπότροφοι 
πρέπει να είναι κάτοικοι της νήσου Ρόδου και ένας τουλά¬ 
χιστον από τους γονείς να είναι Ρόδιος την καταγωγή. Επί¬ 
σης για τους ίδιους ή άλλους Ροδίους φοιτητές θα υπάρ¬ 
χει δυνατότητα να χορηγηθεί υποτροφία για μεταπτυχια¬ 
κές σπουδές στην Ελλάδα ή σε άλλη χώρα, εφ’ όσον θα 
έχουν βαθμό άριστα ή λίαν καλώς στο πτυχίο τους των 
ανωτάτων ή ανωτέρων Εκπαιδευτικών Ιδρυμάτων. Κατά 
την αξιολόγηση των υποψηφίων υποτρόφων της παραπά¬ 
νω παραγράφου θα λαμβάνεται ιδιαίτερα υπόψη και θα 
πριμοδοτούνται και θα επιλέγονται φοιτητές ή πτυχιούχοι 
που ακολουθούν επιστήμες που έχουν σχέση με το φυσι¬ 
κό και δομημένο περιβάλλοντης Ρόδου καιγενικότερατης 
Δωδεκανήσου με την ιστορία, πολιτισμό και με επιστήμες 
κοινωνικού και αναπτυξιακού ενδιαφέροντος που έχουν 
σχέση με τον άνθρωπο και την ποιότητα ζωής του. 

β) Η παροχή υποτροφιών ή οικονομικής βοήθειας σε 
παιδιά με ειδικές ανάγκες, ικανά όμως για σπουδές σε κα¬ 
νονικά ή ειδικά δημόσια ή ιδιωτικά σχολεία του Δημοτι¬ 
κού, του Γυμνασίου και του Λυκείου ή ακόμη και για σπου¬ 
δές σε ανώτατα ή ανώτερα εκπαιδευτικά Ιδρύματα στην 
Ελλάδα και των οποίων οι γονείς δεν έχουν την οικονομι¬ 
κή δυνατότητα να καλύψουν τις σχετικές δαπάνες σπου¬ 
δών εξ ολοκλήρου ή κατά ένα μέρος. 

γ) Η ανάληψη πρωτοβουλιών και η υλοποίηση δραστη¬ 
ριοτήτων και εκδηλώσεων (είτε σε αποκλειστική οργάνω¬ 
ση, είτε σε συνδιοργάνωση με άλλους φορείς) που ανα- 
δεικνύουν και υπηρετούν τον αθλητισμό, τον πολιτισμό, 
την νεολαία και το περιβάλλον. 

Άρθρο 3 

Περιουσία-Πόροι 

Α. Περιουσία του ιδρύματος αποτελούν: 

α) Η ψιλή κυριότητα οικοπέδου επιφάνειας μέτρων τε¬ 


τραγωνικών δύο χιλιάδων επτακοσίων ενενήντα τεσσά¬ 
ρων (2.794), που βρίσκεται στη Ρόδο, στη διασταύρωση 
των οδών Γεωργίου Παπανικολάου και Γ. Γρίβα αρ. 3, με¬ 
τά του ξενοδοχείου (και όλων των κινητών που υπάρχουν 
εντός αυτού) Α' Τάξεως δυναμικότητας εκατόν ογδόντα 
οκτώ (188) δωματίων καιτριακοσίων σαράντα έξι (346) κλι¬ 
νών, που έχει ανεγερθεί επ’αυτού και λειτουργεί σήμερα 
πλήρως εξοπλισμένο με τον διακριτικό τίτλο «ΞΕΝΟΔΟ¬ 
ΧΕΙΟ ΣΕΒΑΛΙΕ ΠΑΛΑΣ» (ΟΗΕνΑΙΙΕΒδ ΡΑΙΑΟΕ ΗΟΤΕΕ). 

Η ιδρύτρια εταιρεία παρακρατεί υπέρ εαυτής την επι¬ 
καρπία του ακινήτου αυτού, συνισταμένην στην είσπραξη 
των μισθωμάτων του για το χρονικό διάστημα και με τους 
όρους που αναγράφονται στην αριθ. 21190/28.12.2000 
τροποποιητική συστατική πράξη του Συμβολαιογράφου 
Ρόδου Κων/νου Γ. Τζεδάκη. 

β) Η ψιλή κυριότητα ενός διαμερίσματος που βρίσκεται 
στον Α' όροφο υπέρ το Ισόγειο πολυκατοικίας στην Αθή¬ 
να και επί της οδού Σκουφά αρ. 50, επιφάνειας εκατόν 
εβδομήντα πέντε (175) τετραγωνικών μέτρων και ποσο¬ 
στού συνιδιοκτησίας επί του οικοπέδου ενενήντα χιλιο¬ 
στών (90/1000). 

γ) Η ψιλή κυριότητα ενός διαμερίσματος επιφάνειας 
διακοσίων τριάντα επτά (237) τ.μ., αποτελουμένου από 
οκτώ (8) χώρους, που βρίσκεται στο ισόγειο πολυκατοι¬ 
κίας στην πόλη Ρόδο της νήσου Ρόδου στη συνοικία «Νε- 
οχώριον» και επί των οδών Γρηγορίου Λαμπράκη 14 και 
Αμερικής. 

δ) Η ψιλή κυριότητα μιας τριώροφης οικοδομής που 
βρίσκεται στην πόλη Ρόδο της νήσου Ρόδου, συνοικία 
«Νεοχώριον» και στην οδό Κωνσταντόπαιδος. 

ε) Η ψιλή κυριότητα ενός διαμερίσματος επιφάνειας μέ¬ 
τρων τετραγωνικών εκατόν ογδόντα τριών (183) στον 
δεύτερο όροφο και μιας αποθήκης επιφάνειας τετραγω¬ 
νικών μέτρων είκοσι τεσσάρων (24) στο ισόγειο, της ίδιας 
παραπάνω (2-β) «διατηρητέας» πολυκατοικίας της πόλης 
Ρόδου της νήσου Ρόδου στη συνοικία «Νεοχώριον» και 
επί των οδών Γρηγορίου Λαμπράκη 14 & Αμερικής. 

Β. Πόροι του Ιδρύματος είναι: 

α) Τα εισοδήματα από την εκμετάλλευση (εκμίσθωση) 
των περιουσιακών του στοιχείων και οι τόκοι των καταθέ¬ 
σεων του Ιδρύματος. 

β) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Άρθρο 4 
Διοίκηση 

Α) Το Ίδρυμα θα διοικείται από επταμελές Διοικητικό 
Συμβούλιο. Το πρώτο Διοικητικό Συμβούλιο θα αποτελεί- 
ται από τους: 

1) Μαρία χήρα Ευθυμίου Παπαδάκη, το γένος Χριστό¬ 
φορου Σταματίου, ισόβια Πρόεδρο, με αναπληρωτή της 
τον Εμμανουήλ Κόκκινο του Δημητρίου, δικηγόρο. Σε πε¬ 
ρίπτωση παραίτησης ή πλήρους ανικανότητας ή θανάτου 
της Προέδρου, την θέση της αναλαμβάνει ο παραπάνω 
αναπληρωτής της Εμμανουήλ Κόκκινος και σε περίπτωση 
παραίτησης ή πλήρους ανικανότητας ή θανάτου του τε¬ 
λευταίου, τη θέση του Προέδρου αναλαμβάνει ο Θεόδω¬ 
ρος Φραράκης, δικηγόρος. Και οι δύο παραπάνω ανα¬ 
πληρωτές διατηρούν παράλληλα και τη θέση τους σαντα¬ 
κτικά μέλη του Δ.Σ. Κατά τα λοιπά εφαρμόζεται η διάταξη 
της παραγράφου 2 του άρθρου 6. 

2) Ιωάννη Ηρωνία του Εμμανουήλ, δικηγόρο, ισόβιο 
αντιπρόεδρο, με αναπληρώτρια την Νένα σύζυγο Περι¬ 
κλή Ζερβάνου. 

3) Σταμάτιο Θωμαΐδη του Θωμά, λογιστή, γραμματέα, 
με αναπληρώτρια την Αναστασία Σταματίου του Εμμα¬ 
νουήλ. 

4) Δημήτριο Στεφανάκο του Παναγιώτη, Ταμία, με ανα- 
πληρώτρια την Καλλιόπη Σκευοφύλακα, το γένος Λογο¬ 
θέτη Χιωτάκη. 

5) Αλεξάνδρα Στεφανίδη του Στεφάνου, αρχαιολόγο, 
μέλος, με αναπληρώτρια την Ευαγγελία Στεφανίδη του 
Στεφάνου, δικηγόρο. 

6) Εμμανουήλ Κόκκινο του Δημητρίου, δικηγόρο, μέ¬ 
λος, με αναπληρώτρια την Περσεφόνη Φώκιαλη του Νι¬ 
κολάου, οικονομολόγο και 

7) Θεόδωρο Φραράκη του Εμμανουήλ, μέλος, με ανα¬ 
πληρωτή τον Στέργο Μακαρούνα του Στεφάνου, ιατρό, 
άπαντες κατοίκους Ρόδου. 

Β) Στα μέλη του Διοικητικού Συμβουλίου του Ιδρύματος 
θα καταβάλλεται αποζημίωση, το σύνολο της οποίας θα 
είναι επτά τοις εκατό (7%) και δεν θα υπερβαίνει σε καμ- 
μία περίπτωση το επτά τοις εκατό (7%) επί του συνόλου 
των καθαρών εσόδων του Ιδρύματος. Η αποζημίωση αυ¬ 
τή θα καταβάλλεται είτε σε μηνιαία βάση, είτε σε δύο ή 
τέσσερις δόσεις ετησίως, ανάλογα με τις εκάστοτε οικο¬ 
νομικές δυνατότητες του Ιδρύματος και θα κατανέμεται 
ως εξής: α) Στον Πρόεδρο, ο οποίος θα έχει και την μεγα¬ 
λύτερη απασχόληση και τις ευθύνες για την εύρυθμη λει- 
τουργίατου Ιδρύματος τρία ενδέκατα (3/11), β) στον Αντι¬ 
πρόεδρο (που θα βοηθά ή θα αναπληρώνει τον Πρόεδρο, 
απάντα ή κωλυόμενο) ποσοστό δύο ενδέκατα (2/11), γ) 
στους γραμματέα και ταμία ένα και ήμισυ ενδέκατο 
(1,5/11) στον καθένα και στα λοιπά μέλη του Συμβουλίου 
ανά ποσοστό ένα ενδέκατο (1/11) στον καθένα. 

Γ) Το Διοικητικό Συμβούλιο του Ιδρύματος θα έχειτη δυ¬ 
νατότητα να προσλάβει δύο (2) έως τέσσερα (4) άτομα ως 
προσωπικό του Ιδρύματος, τα οποία θα απασχολούνται 
κανονικά ή με μειωμένο ωράριο απασχόλησης ανάλογα 
με τις ανάγκες του Ιδρύματος κατά τις εργάσιμες ημέρες, 
για την διεκπεραίωση των τρεχουσών υποθέσεων του 
Ιδρύματος, την τήρηση των επίσημων βιβλίων του, τον 
έλεγχο των δικαιολογητικών, τις οικονομικές ενισχύσεις 
και τα χρηματικά βραβεία, τηνταξινόμηση των εγγράφων, 
την ενημέρωση των φακέλων και του Αρχείου του Ιδρύ¬ 
ματος, τις εξωτερικές εργασίες και γενικά την εύρυθμη 
και κανονική λειτουργία του Ιδρύματος. Ως πρώτοι υπάλ¬ 
ληλοι για την αντιμετώπιση των παραπάνω αναγκών 
γραμματείας και λογιστικής υποστήριξης προσλαμβάνο¬ 
νται ο Ελευθέριος Ζήφιας και η Ελένη Ηρωνία. 

Ο Πρόεδρος του Δ.Σ. θα καθορίζει και τα ειδικότερα κα¬ 
θήκοντα και τις υποχρεώσεις κάθε υπαλλήλου, το ωράριο 
εργασίας του και κατόπιν εγκρίσεως του Διοικητικού Συμ¬ 
βουλίου του Ιδρύματος, το ποσό της αμοιβής του υπαλ¬ 
λήλου, το οποίο θα είναι ανάλογο με τις υπηρεσίες και τα 
προσόντα κάθε υπαλλήλου. Επίσης ο Πρόεδρος του Διοι¬ 
κητικού Συμβουλίου θα έχει το δικαίωμα να απολύει, κα¬ 
τόπιν προηγούμενης εγκρίσεως του Διοικητικού Συμβου- 
λίουτου Ιδρύματος, τους υπαλλήλουςτου Ιδρύματοςπου 
δεν εκπληρώνουν κανονικά τις υποχρεώσεις τους. Οι πα¬ 
ραπάνω προσλήψεις και απολύσεις προσωπικού θα γίνο¬ 
νται πάντοτε προς το συμφέρον και για την εύρυθμη λει¬ 
τουργία του Ιδρύματος και ιδίως για την κανονική και 
απρόσκοπτη εκπλήρωση των σκοπώντου Ιδρύματος. Μέ¬ 


λη του Διοικητικού Συμβουλίου είτε τακτικά είτε αναπλη¬ 
ρωματικά, δεν μπορεί να είναι α) συγγενείς εξ αίματος ή 
εξ αγχιστείας κατ’ευθείαν γραμμή ή εκ πλαγίου μέχρι και 
τετάρτου βαθμού, (εκτός εάν το δεύτερο αναπληρώνει 
τον πρώτο) και β) υπάλληλοι του Ιδρύματος. 

Δ) Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης για οποιονδή- 
ποτε νόμιμο λόγο κάποιου από τα τακτικά και αναπληρω¬ 
ματικά μέλη του Διοικητικού Συμβουλίου, η κενή θέση συ¬ 
μπληρώνεται από τον αναπληρωτή του που καθίσταται ισό¬ 
βιο μέλος καιτου αναπληρωτή με απόφαση των δύοτρίτων 
(2/3) του συνόλου των μελών του Διοικητικού Συμβουλίου, 
σύμφωνα με τις διατάξεις της συστατικής πράξης και του 
άρθρου 99 του Α.Ν. 2039/1939. Τον Πρόεδρο, Αντιπρόε¬ 
δρο και λοιπά τακτικά μέλη του Διοικητικού Συμβουλίου 
όταν απουσιάζουν ή κωλύονται, αναπληρώνουν οι κατάτον 
παρόντα Οργανισμό αναπληρωτές τους, οι οποίοι και θα ει¬ 
δοποιούνται κανονικά, όπως και τα λοιπά μέλη. 

Ε) Η θητεία των μελώντου Διοικητικού Συμβουλίου είναι 
ισόβια, εφαρμόζονται όμως και οι διατάξεις της προη¬ 
γούμενης παραγράφου, εάν συντρέχει περίπτωση εφαρ¬ 
μογής τους. Το Διοικητικό Συμβούλιο συνεδριάζει τουλά¬ 
χιστον μία φορά κάθε μήνα ή και περισσότερο, εφόσον 
υπάρχουν επείγοντα θέματα εξαιρέσει του μηνάς Αυγού- 
στου. Τα μέλη καλούνται σε κάθε συνεδρίαση τέσσερις 
(4) τουλάχιστον πλήρεις εργάσιμες ημέρες νωρίτερα. 

Ζ) Το Διοικητικό Συμβούλιο βρίσκεται σε απαρτία, όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

Η) Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. Ειδικά για τη λήψη αποφάσεων 
χορήγησης υποτροφιών για τις μεταπτυχιακές σπουδές 
σε ανώτατα εκπαιδευτικά Ιδρύματα του εσωτερικού ή του 
εξωτερικού και για τη λήψη αποφάσεων που αφορούν 
έγκριση δαπανών για την περίπτωση γ' του άρθρου 2 του 
παρόντος απαιτείται παμψηφία των παρόντων μελών του 
Διοικητικού Συμβουλίου. 

Θ) Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συ¬ 
νεχείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. Δ'του παρόντος άρθρου. Όταν αναπληρωματικό μέ¬ 
λος συμμετέχει σε συνεδρίαση σε αναπλήρωση του τα¬ 
κτικού, λαμβάνει και την αντίστοιχη αμοιβή του τακτικού 
μέλους που αναλογεί στη συγκεκριμένη συνεδρίαση και η 
οποία περικόπτεται από το τακτικό μέλος. 

I) Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. Τα πρακτικά διαβάζονται και 
υπογράφονται από όλα τα μέλη που μετέχουν στη συνε¬ 
δρίαση . Σε κάθε συνεδρίαση και πριν από τη συζήτηση των 
θεμάτων της ημερήσιας διάταξης, διαβάζονται και επικυ¬ 
ρώνονται τα πρακτικά της προηγούμενης συνεδρίασης. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσίατου ιδρύματος και, γενικώς, αποφασίζει για κά- 

θε θέμα που αφορά τη διοίκηση και τη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 
α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του Α. Ν. 2039/1939 και 
του από 20.12.1939 βασιλικού διατάγματος (ΦΕΚ 552, 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού και 
του παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς καιτην αμοιβή του, σύμφωνα με τους όρουςτων συλ¬ 
λογικών συμβάσεων εργασίας και τις διατάξεις, γενικότε¬ 
ρα, της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητώντου ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται από αυτόν και εγκρίνεται με 
απόφαση του Διοικητικού Συμβουλίου. 

β) Συγκαλείτο Διοικητικό Συμβούλιο σε τακτικές και έκτα¬ 
κτες συνεδριάσεις, κηρύσσει την έναρξη και λήξη αυτών 
και διευθύνει τις συζητήσεις. Οι προσκλήσεις για συνε¬ 
δρίαση στέλνονται στα μέλη του Διοικητικού Συμβουλίου 
τουλάχιστον τέσσερις (4) μέρες πριν από τη συνεδρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί, όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει άλατα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 


2. Τον Πρόεδρο, όταν απουσιάζει ή κωλύεται, αναπληρώ¬ 
νει ο Αντιπρόεδρος και σε περίπτωση παραίτησης ή πλή¬ 
ρους ανικανότητας ή θανάτου τη θέση του Προέδρου ανα¬ 
λαμβάνει ο κατά το άρθρο 4 παραγρ. Α αναπληρωτής του . 

3. Το μέλος του Διοικητικού Συμβουλίου που απουσιά¬ 
ζει ή κωλύεται να παραστεί, αναπληρώνει ο κατά τα πα¬ 
ραπάνω στο άρθρο 4 παρ. Α αναπληρωτής του. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττειτα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος καιευθύνεταιγια 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του α.ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Επιλογή Υποτρόφων 

1. - Δικαίωμα υποτροφίας ή οικονομικής ενίσχυσης ή 
χρηματικών βραβείων έχουν οι έχοντες, κατά την κρίση 
του Διοικητικού Συμβουλίου, τις προϋποθέσεις που προ¬ 
βλέπουν οι σκοποί του Ιδρύματος, όπως καθορίζεται στο 
άρθρο δύο (2) του παρόντος. 

2. - Η επιλογή και ανακήρυξη των υποτρόφων γίνεται 
από το Διοικητικό Συμβούλιο ύστερα από αίτηση τους, 

χωρίς διαγωνισμό, σύμφωνα με τις διατάξεις της συστα¬ 
τικής πράξης και του παρόντος οργανισμού του Ιδρύμα¬ 
τος, του Α.Ν. 2039/39 και του από 18.8.1941 Καν. Δ/τος 
(ΦΕΚ 286/Α723.8.1941) και της σχετικής προκήρυξης του 
Ιδρύματος και εφ’ όσον κατά την γνώμη της πλειοψηφίας 
των μελών του Διοικητικού Συμβουλίου πληρούν τις σχε¬ 
τικές προϋποθέσεις. 

Άρθρο 10 

Χορήγηση υποτροφιών 

1. - Το ποσόντης μηνιαίας υποτροφίας εκάστου υποτρό¬ 
φου καθορίζεται με απόφαση του Διοικητικού Συμβουλί¬ 
ου, πάντοτε όμως μέσα στα πλαίσια των οικονομικών δυ¬ 
νατοτήτων του Ιδρύματος και στα όρια που ορίζονται από 
τις διατάξεις της συστατικής πράξης και του Οργανισμού 
του Ιδρύματος, του άρθρου 54 του Α.Ν. 2039/39 και του 
άρθρου 28 του από 18.8.1941 σχετικού Καν. Δ/τος, όπως 
ισχύουν εκάστοτε, εφ’όσον οι σχετικές διατάξεις θα είναι 
υποχρεωτικές και για τα Αυτοτελή Κοινωφελή Ιδρύματα 
Ιδιωτικού Δικαίου, όπως είναι και το παρόν. 

2. - Οι υποτροφίες καταβάλλονται στους δικαιούχους σύμ¬ 
φωνα με τις αποφάσεις του Διοικητικού Συμβουλίου και τις 
διατάξειςτωνάρθρων21,23,24,26και27του από 18.8.1941 
Δ/τος (ΦΕΚ286/Α'/23.8.1941), όπωςισχύουν εκάστοτε γιατα 
Αυτοτελή Κοινωφελή Ιδρύματα Ιδιωτικού Δικαίου. 

3. - Η χορήγηση της υποτροφίας θα διακόπτεται όταν 
συντρέχουν οι προϋποθέσεις που ορίζονται από τις δια¬ 
τάξεις της συστατικής πράξης και του Οργανισμού του 
Ιδρύματος και του άρθρου 29 του παραπάνω Κανονιστι¬ 
κού Διατάγματος, οι οποίες διαπιστώνονται με πράξη του 
Διοικητικού Συμβουλίου του Ιδρύματος, που έχει υποχρέ¬ 
ωση να παρακολουθεί την όλη πορεία των σπουδών των 
υποτρόφων και να αξιώνει από αυτούς την υποβολή κατ’έ- 
τος, επισήμων αποδεικτικών στοιχείων της επίδοσης 
τους. Ειδικότερα η υποτροφία θα διακόπτεται, πέραντων 
άλλων λόγων που προβλέπονται από τις παραπάνω δια¬ 
τάξεις, και όταν η επίδοση του υποτρόφου δεν είναι ικα¬ 
νοποιητική, δηλαδή εάν δεν υποστεί επιτυχώς τις εξετά¬ 
σεις στο τέλος κάθε ακαδημαϊκού έτους των σπουδών 
του ή εντός του α’ εξαμήνου του επομένου ακαδημαϊκού 
έτους και εάν για οποιονδήποτε άλλο λόγο (π.χ. λόγω πα- 
ρατεταμένης ασθένειας) διακόψειτις σπουδές του. Δια¬ 
κοπή επίσης της υποτροφίας επέρχεται για αποδεδειγμέ¬ 
νη κακή διαγωγή του υποτρόφου. 

Άρθρο 11 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζειτην 1η Ιανουάριου και λή¬ 
γει την 31η Δεκεμβρίου του ίδιου έτους. Κατ’ εξαίρεση, η 
πρώτη διαχειριστική περίοδος αρχίζει από την ημέρα δη¬ 
μοσίευσης στην Εφημερίδα της Κυβέρνησης του σχετι¬ 
κού Προεδρικού Διατάγματος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίαση του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού 
Δ/τος (ΦΕΚ 552, τ.Α'). 


Άρθρο 12 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο, στο οποίο καταχωρούνται τα ονό¬ 
ματα των υποτρόφων, η σχολή που φοιτούν, ο χρόνος και 
το ποσό της υποτροφίας κάθε υποτρόφου και τα λοιπά 
στοιχεία, τα οποία ορίζονται από τις διατάξεις του άρ¬ 
θρου 34 του από 18.8.1941 κανονιστικού διατάγματος. 

ε) Βιβλίο - μητρώο χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπώντου. 

Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 14 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει, 
ύστερα από ομόφωνη απόφαση του Διοικητικού Συμβου¬ 
λίου στην οποία να διαπιστώνεται ότι οι σκοποί για τους 
οποίους έχει συσταθεί το Ίδρυμα είναι ή έχουν καταστεί 
ανέφικτοι. 

2. Σε περίπτωση διάλυσης του ιδρύματος για οποιονδή- 
ποτε λόγο, η περιουσία του περιέρχεται σε Κοινωφελή 
Ιδρύματα της Ρόδου με τον ίδιο ή παρεμφερή σκοπό, βά¬ 
σει απόφασης του Διοικητικού Συμβουλίου. 

Στους Υπουργούς Εθνικής Παιδείας και Θρησκευμάτων 
και Πολιτισμού και στους Υφυπουργούς Οικονομικών και 
Υγείας και Πρόνοιας αναθέτουμε τη δημοσίευση και εκτέ¬ 
λεση του παρόντος διατάγματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΠΟΣΤΟΛΟΣ ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 

ΥΦΥΠ. ΥΓΕΙΑΣ ΚΑΙ ΠΡΟΝΟΙΑΣ ΠΟΛΙΤΙΣΜΟΥ 

ΔΗΜΗΤΡΙΟΣ ΘΑΝΟΣ ΕΥΑΓΓΕΛΟΣ ΒΕΝΙΖΕΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΠΟΦΑΣΕΙ Σ 

Αριθ. 08/Δ.Τ.Α./3983 (1) 

Έγκριση του Οργανισμού Εσωτερικής ΥπηρεσίαςτηςΔη- 
μοτικής Φιλαρμονικής Δήμου Αρτέμιδος Ανατολικής 
Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε με τις όμοιες του άρθρου 8 παρ. 5 του Ν. 
2307/95. 

2. Τις διατάξειςτου άρθρου 8του Ν. 2503/97. 

3. Τις διατάξεις του Ν. 2190/94 καθώς & των Π .Δ. 37α/87 
& 22/90. 

4. Τις διατάξεις των άρθρων 8 & 12 του Ν. 2307/95 κα¬ 
θώς και του Ν. 2683/99. 

5. Τις διατάξεις του Ν. 2503/97 άρθρο 9 παρ. 1 και άρ¬ 
θρο 18 παρ. 12. 

6. Την υπ’ αριθμ. 181/1999 απόφαση του Δημοτικού 
Συμβουλίου Δήμου Αρτέμιδος με την οποία γνωμοδοτεί 
υπέρ της 3/1999 απόφασης του Διοικητικού Συμβουλίου 
της Δημοτικής Φιλαρμονικής Δήμου Αρτέμιδος. 

7. Την σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων ΟΤΑ Ανατ. Αττικής που διατυπώθηκε 
στο 14/1999 πρακτικό του. 

8. Τα στοιχεία του οικείου φακέλου. 

9. Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081/92, αποφασίζου¬ 
με: 

Εγκρίνουμε την υπ’ αριθμ. 181/1999 απόφαση του Δη¬ 
μοτικού Συμβουλίου Δήμου Αρτέμιδος με την οποία γνω¬ 
μοδοτεί υπέρ της 3/1999 απόφασης του Διοικητικού Συμ¬ 
βουλίου της Δημοτικής Φιλαρμονικής Δήμου Αρτέμιδος, 
που έχει ως εξής: 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΤΙΚΗΣ ΦΙΛΑΡΜΟΝΙΚΗΣ ΑΡΤΕΜΙΔΟΣ 

Άρθρο Ιο 

Οι Υπηρεσίες της Δημοτικής Φιλαρμονικής Αρτέμιδος 
συγκροτούνται σύμφωνα με τις απαιτήσεις του Κανονι¬ 
σμού Διοίκησης και της Συστατικής Πράξης του Νομικού 
Προσώπου κατ’ εφαρμογή του άρθρου 203 του Π.Δ 
410/95 παράγραφος 5. 

Άρθρο 2ο 

Η οργανωτική δομή της Δημοτικής Φιλαρμονικής Αρτέ¬ 
μιδος διαρθρώνεται στα ακόλουθα: 

Α. ΤΜΗΜΑ ΔΙΟΙΚΗΤΙΚΟ- ΟΙΚΟΝΟΜΙΚΟ 
α. Γραφείο Προσωπικού 
β. Γ ραφείο Διοικητικού Συμβουλίου 
γ. Γ ραφείο Πρωτοκόλλου-Διεκπεραίωσης-Αρχείου 
δ. Γραφείο Λογιστηρίου, Προμηθειών, Περιουσίας και 
Διαχείρισης Υλικού. 

Β. ΤΜΗΜΑ ΜΟΥΣΙΚΗΣ 

Α. Γ ραφείο Κίνησης Μουσικών. 

Β. Γ ραφείο Εκπαίδευσης-Λειτουργίας. 

Γ. Γ ραφείο Καλλιτεχνικού Έργου. 

Άρθρο 3ο 

Η οργανική σύνθεση του προσωπικού και η διαβάθμι- 


ση του κατά κατηγορίες, κλάδους και βαθμούς έχει ως 
εξής: 

1. Ένας (1) Αρχιμουσικός 

2. Τρεις (3) δάσκαλοι (Βοηθοί Αρχιμουσικού). 

3. Ένας (1) Διοικητικός Υπάλληλος Κλάδου ΔΕΙ, Βαθ¬ 
μού Δ' - Α'. 

4. Ένας (1) Φροντιστής-Φύλακας Κλάδου ΥΕ2, Βαθμού 
Δ' - Γ'. 

5. Μ ία (1) Καθαρίστρια. 

Άρθρο 4ο 

Α. ΔΙΕΥΘΥΝΤΗΣ ΔΗΜΟΤΙΚΗΣ ΦΙΛΑΡΜΟΝΙΚΗΣ ΑΡΤΕ¬ 
ΜΙΔΟΣ 

Στην αρμοδιότητά του ανήκουν: 

1) Η εποπτεία και ο έλεγχος των Τμημάτων και Γ ραφεί¬ 
ων που συγκροτούν τη Διεύθυνση. 

2) Ο Συντονισμός η κατεύθυνση και η παροχή των απα¬ 
ραίτητων οδηγιών ανά Τ μή ματα και Γραφεία για τη ν άσκη¬ 
ση των αρμοδιοτήτων σύμφωνα με τις διατάξεις του πα¬ 
ρόντος Οργανισμού και σχετικών Νόμων και Διαταγμά¬ 
των 

3) Η συγκέντρωση, η παρακολούθηση και κοινοποίηση 
στα αρμόδια Τμήματα, των διαταγμάτων, των Διοικητικών 
αποφάσεων που κοινοποιούνται στο Νομικό Πρόσωπο. 

4) Η τήρηση του εμπιστευτικού πρωτοκόλλου εφ’ όσον 
δεντο τηρεί ο Πρόεδρος. 

5) Η παραλαβή της εισερχόμενης αλληλογραφίας, ο χα¬ 
ρακτηρισμός της για την κατανομή της σύμφωνα με το πε¬ 
ριεχόμενό της. 

6) Η άσκηση Γ ενικής Διοικητικής Εποπτείας στο προσω¬ 
πικό του Νομικού Προσώπου με οποιαδήποτε σχέση ερ¬ 
γασίας και εισήγηση στον Πρόεδρο του Νομικού Προσώ¬ 
που κάθε θέματος που αφορά την εν γένει κατάστασή του. 

7) Ο έλεγχος και η θεώρηση όλων των καταστάσεων 
πληρωμής του προσωπικού των Νομικών Προσώπων, των 
Χρηματικών Ενταλμάτων λοιπών παραστατικών πριν υπο- 
γραφούν από τον Πρόεδρο του Νομικού Προσώπου. 

8) Η παροχή οδηγιών για τη σύνταξη του Προϋπολογι¬ 
σμού του Νομικού Προσώπου, η εποπτεία κατάρτισής 
του, καθώς και η επιμέλεια για την σωστή εκτέλεσή του 
και η υπόδειξη όταν παρίσταται ανάγκη των απαραίτητων 
ενεργειών για την εξασφάλιση των εσόδων ή τη συγκρά¬ 
τηση δαπανών χωρίς να εμποδίζεται ο σκοπός του Νομι¬ 
κού Προσώπου. 

9) Η υπογραφή κάθε Βεβαιωτικού Σημειώματος για τα 
έσοδα του Νομικού Προσώπου. 

10) Η μεταβίβαση κάθε εμφανιζομένου νομικού προ¬ 
βλήματος στη Νομική Υπηρεσία του Δήμου καθώς και άλ¬ 
λων θεμάτων στην αρμόδια Διεύθυνση του Δήμου. 

Β. ΠΡΟΪΣΤΑΜΕΝΟΙ ΤΜΗΜΑΤΩΝ 

Στην αρμοδιότητά τους ανήκουν: 

1. Η εποπτεία και ο έλεγχος των Γ ραφείων που συγκρο¬ 
τούντο Τμήματους. 

2. Ο συντονισμός, η καθοδήγηση και η παροχή των 
απαραιτήτων οδηγιών στα Γραφεία του Τμήματός τους 
για την άσκηση των αρμοδιοτήτων τους. 

3. Ο έλεγχος, η θεώρηση όλων των εγγράφων των υφι¬ 
σταμένων και η συνυπευθυνότητά τους για τη νομιμότητα 
και πληρότητα αυτών πριν τη διαβίβασή τους στον Διευ¬ 
θυντή για τελική υπογραφή. 

4. Η μέριμνα και η ευθύνη για τη σύντομη, ορθή και τα¬ 
χεία διεκπεραίωση των υποθέσεων των αρμοδιοτήτων 
τους. 

5. Η εισήγηση για τη λήψη μέτρων για την εύρυθμη και 
ομαλή λειτουργία των Τμημάτων τους. 

6. Η υποχρέωση να ενημερώνουν το Γραφείο Προσωπι¬ 
κού για τις ημερήσιες παρουσίες ή απουσίες του προσω¬ 
πικού του Τμήματός τους. 

Άρθρο 5ο 

Α. ΤΜΗΜΑ ΔΙΟΙΚΗΤΙΚΟ - ΟΙΚΟΝΟΜΙΚΟ 

α) Γ ραφείο Προσωπικού 

Στην αρμοδιότητά του ανήκουν: 

1. Η εφαρμογή της ισχύουσας κάθε φορά νομοθεσίας 
σχετικά με την υπηρεσιακή κατάσταση του πάσης (ρύσε¬ 
ως προσωπικού του Νομικού Προσώπου. 

2. Η τήρηση των μητρώων των ατομικών φακέλων και 
ευρετηρίωντου προσωπικού, του Νομικού Προσώπου με 
οποιαδήποτε σχέση εργασίας, των συνταξιούχων καθώς 
και των δελτίων παρουσίας τους και η φροντίδα για τη συ¬ 
νεχή παρακολούθηση και ενημέρωσή τους. 

3. Η σύνταξη κατά νόμο των πινάκων αρχαιότητας των 
υπαλλήλωντου Νομικού Προσώπου. 

4. Η σύνταξη παραστατικών στοιχείων πληρωμής του 
υπηρετούντος προσωπικού και η κοινοποίηση των μετα¬ 
βολών εγκαίρως στο αρμόδιο γραφείο. 

5. Η διεξαγωγή όλων εκείνων των διαδικασιών που είναι 
απαραίτητες για την πρόσληψη προσωπικού, τις προα¬ 
γωγές, απολύσεις, παραιτήσεις, αποσπάσεις, μετατάξεις 
(συντάξεις),χορήγησης αδειών, πειθαρχικές υποθέσεις 
και η κοινοποίηση τους στο Τμήμα Λογιστικού. 

6. Η έκδοση πιστοποιητικών υπηρεσιακών μεταβολών 
για κάθε χρήση. 

7. Η έκδοση εγκυκλίων Προέδρου του Νομικού Προσώ¬ 
που που ρυθμίζουν τα εσωτερικά λειτουργικά προβλήμα¬ 
τα των Υπηρεσιών. 

8. Η παρακολούθηση του πειθαρχικού δικαίου που κάθε 
φορά ισχύει για το προσωπικό του Νομικού Προσώπου 
και η ενημέρωση σχετικά του Προέδρου του Νομικού 
Προσώπου. 

9. Η παραλαβή από τους Προϊσταμένους των Τμημάτων 
των ημερήσιων δελτίων προσέλευσης και αναχώρησης 
του προσωπικού του Νομικού Προσώπου για τη συνεχή 
παρακολούθηση και ενημέρωσή τους. 

β) Γ ραφείο Διοικητικού Συμβουλίου 

Στην αρμοδιότητά του ανήκουν: 

1. Η Συνεργασία με το Πρόεδρο του Νομικού Προσώ¬ 
που για την κατάρτιση των θεμάτων της ημερήσιας διά¬ 
ταξης του Διοικητικού Συμβουλίου και η επιμέλειάτου με 
ευθύνη του για την κοινοποίηση αυτών. Κατά τις κείμενες 
διατάξεις των συνεδριάσεων στους Συμβούλους του Δι¬ 
οικητικού Συμβουλίου. 

2. Η επιμέλεια για την προετοιμασία των αποφάσεων 
των πιο πάνω οργάνων. 

3. Η υποβολή αντιγράφων των αποφάσεων του Διοικη¬ 
τικού Συμβουλίου στην αρμόδια Διοικητική Αρχή ή στις 
αρμόδιες υπηρεσίες του Δήμου. 

4. Η διαβίβαση στις αρμόδιες υπηρεσίες του Νομικού 
Προσώπου ή του Δήμου, αποφάσεων σχετικών με το αντι¬ 
κείμενο της αρμοδιότητάς τους. 

5. Η τήρηση Ευρετηρίου αποφάσεων του Διοικητικού 
Συμβουλίου και εγριτικών ή μη αποφάσεων της Δημοτι¬ 
κής Αρχής. 

γ) Γραφείο Πρωτοκόλλου-Διεκπεραίωσης-Αρχείου 

Στην αρμοδιότητά του ανήκουν: 

1. Η παραλαβή και η αυθημερόν πρωτοκόλληση, ευρε- 


τηρίαση και συσχέτιση των κάθε φύσεως εισερχομένων 
εγγράφων. 

2. Η έγκαιρη διανομή στις Διευθύνσεις,τα Τμήματα και 
τα Γ ραφεία των εγγράφων προς ενέργεια και η τήρηση 
των πρωτοτύπων στο αρχείο. 

3. Η παραλαβή και ταξινόμηση των προοριζομένων για 
αρχειοθέτηση εγγράφων. 

4. Η διεκπεραίωση κάθε εισερχομένου ή εξερχομένου 
εγγράφου και η τήρηση των σχετικών βιβλίων παράδο¬ 
σης. 

5. Η τήρηση του γενικού αρχείου του Νομικού Προσώ¬ 
που και η εισήγηση για την καταστροφή του θεωρούμε¬ 
νου σαν άχρηστου, όταν απαιτείται. 

6. Η τήρηση του αρχείου όλωντωνδιευθύνσεωντου Νο¬ 
μικού Προσώπου, καθώς και του αρχείου της Εφημερίδας 
της Κυβέρνησης. 

7. Η μέριμνα για την τοιχοκόλληση και κοινοποίηση των 
διακηρύξεων, των δημοπρασιών, των εγγράφων και των 
πιστοποιητικών διαφόρων αρχών. 

δ) Γ ραφείο Λογιστηρίου -Προμηθειών - Περιουσίας και 
Διαχείρισης Υλικού 

Στην αρμοδιότητά του ανήκουν: 

1. Η ευθύνη κάθε εισφοράς και εισόδου του Νομικού 
Προσώπου. 

2. Η έκδοση των βεβαιωτικών σημειωμάτων των οίκοθεν 
εισπράξεων των υπόχρεων όταν αυτό απαιτείται. 

3. Η επιμέλεια της εκκαθάρισης και εντολής πληρωμής 
κάθε δαπάνης του Δήμου. 

4. Ο έλεγχος των προβλεπομένων από το Νόμο δικαιο- 
λογητικών κάθε δαπάνης. 

5.0 έλεγχος της διαπίστωσης της ύπαρξης σχετικής πί¬ 
στωσης για τη πληρωμή της δαπάνης. 

6. Η αναγνώριση των πιστωτών του Νομικού Προσώπου 
με την προσυπογραφή των πράξεων εκκαθάρισης και 
αναγνώρισης και έκδοσης των οικείων χρηματικών ενταλ¬ 
μάτων μέσα στις πιστώσεις του Προϋπολογισμού. 

7. Η καταχώρηση των ενταλμάτων στα οικεία βιβλία και 
η αποστολή τους στο Ταμείο για εξόφληση. 

8. Η τήρηση από του Νόμου Βιβλίων. 

9. Η σύνταξη μισθοδοτικών καταστάσεων όλου του 
προσωπικούτου Νομικού Προσώπου, η μέριμνα γιατητα¬ 
κτική και έγκαιρη πληρωμή των πάσης φύσεως αποδοχών 
όλωντων μισθωτώντου Νομικού Προσώπου και η εκτέλε¬ 
ση κάθε εργασίας που έχει σχέση με την ασφάλισή τους. 

10. Η επιμέλεια για τη παρακράτηση και απόδοση των 
προστίμων που επιβάλλονται στο προσωπικό καθώς και η 
συνεργασία του με το Γ ραφείο Προσωπικού για κάθε θέ¬ 
μα που αφορά τους εργαζομένους. 

11. Η διενέργεια κάθε πράξης σχετικής με την προμή¬ 
θεια όλων των ειδών για τις ανάγκες του Νομικού Προσώ¬ 
που και τη λειτουργία της Δημοτικής Φιλαρμονικής Αρτέ- 
μιδος με την άμεση επίβλεψη του Προϊσταμένου του Τμή¬ 
ματος και του Διευθυντού. 

12. Η επιμέλεια της έγκαιρης και κανονικής παραλαβής 
από την αρμόδια Επιτροπή κάθε προμήθειας και η ευθύ¬ 
νη παράδοσης αυτών στην Αποθήκη της Δημοτικής Φι¬ 
λαρμονικής Αρτέμιδος ανάλογα με τις ανάγκες τους, δυ¬ 
νάμει αποδεικτικών παραλαβής των υπευθύνων, για την 
διαφύλαξη αυτών. 

13. Η σύνταξη σχεδίων Προϋπολογισμού-Απολογισμού 
προκειμένου να τεθεί υπόψη των Προϊσταμένων του Τμή- 
ματος και της Δ/νσης πριν διαβιβαστεί στο Διοικητικό 
Συμβούλιο. 

14. Η εκτέλεση κάθε εργασίας που αφορά θέματα Προ¬ 
ϋπολογισμού και η πορεία παρακολούθησής του και σύ¬ 
νταξη σχετικής εισήγησης για αναμόρφωσή του όπου και 
όταν παρίστανται ανάγκη. 

15. Η επιμέλεια της σύναξης αιτιολογημένης έκθεσης 
επί του Απολογισμού Εσόδων και Εξόδων του Νομικού 
Προσώπου. 

16. Η συγκέντρωση κάθε κινητής και ακίνητης περιου¬ 
σίας του Νομικού Προσώπου καθώς και η περιφρούρηση 
των δικαιωμάτων κυριότητας νομής και κατοχής από το 
Νομικό Πρόσωπο της ακινήτου περιουσίας με τη συνερ¬ 
γασία της Νομικής Υπηρεσίας του Δήμου. 

17. Η τήρηση του Αρχείου των κληροδοτημάτων και 
δωρεών του Νομικού Προσώπου. 

Β. ΤΜΗΜΑ ΜΟΥΣΙΚΗΣ 

α) Γραφείο Κίνησης Μουσικών 

Οι αρμοδιότητες του Γ ραφείου αυτού είναι: 

1. Να μεριμνά για την εξυπηρέτηση των μελών μουσι¬ 
κών της Μπάντας στα προβλήματα συντήρησης των μου¬ 
σικών οργάνων. 

2. Να αποθηκεύει και να διαθέτει τα μουσικά όργανα. 

3. Να προβαίνει στον προγραμματισμό προμήθειας 
ανταλλακτικών και οργάνων μουσικής. 

4. Να μεριμνά για την προμήθεια, διαφύλαξη, συντήρη¬ 
ση, αντικατάσταση των στολών που χρησιμοποιεί η μπά- 
ντα στις επίσημες εκδηλώσεις. 

β) Γ ραφείο Εκπαίδευσης - Λειτουργίας 

Οι αρμοδιότητες του Γ ραφείου αυτού είναι: 

1. Να μεριμνά για την προκήρυξη των θέσεων που απαι¬ 
τούνται για τη συμπλήρωση των θέσεων για την μπάντα 
μετά από πρόταση του Αρχιμουσικού. 

2. Να προγραμματίζει την εκπαίδευση των μελών σε θέ¬ 
ματα παράταξης, βηματισμού καιεναρμονισμούτης μπά¬ 
ντας για τις επίσημες εκδηλώσεις. 


3. Να συντονίζει τις ελεύθερες ώρες των μουσικών για 
να γίνονται οι εκπαιδευτικές πρόβες με παρουσία όλων 
των μουσικών. 

γ) Γ ραφείο Καλλιτεχνικού Έργου 
Οι αρμοδιότητες του Γ ραφείου αυτού είναι: 

1. Ν α συντη ρεί κατά ενότητες τα Τμή ματα: 
α) Πνευστών 

β) Νεανικής μπάντας και μουσικών συνόλων 
γ) Συμφωνικής Ορχήστρας και ελαφρός μουσικής 
δ) Τμήμα Πλήκτρων-Εγχόρδων, και 
ε) Θεωρητικής Μάθησης. 

2. Να μεριμνά για την εκπαίδευση οργάνωση των άνω 
Τμημάτων. 

3. Να προγραμματίζει εκδηλώσεις για την εκτέλεση 
μουσικών παραστάσεων εντός και εκτός Δήμου. 

Άρθρο 6ο 

Από την ψήφιση του παραπάνω Οργανισμού Εσωτερι¬ 
κής Υπηρεσίας Νομικού Προσώπου ΔΗΜΟΤΙΚΗ ΦΙΛΑΡ¬ 
ΜΟΝΙΚΗ ΑΡΤΕΜΙΔΟΣ (Δ.Φ.Α.) δεν προκαλείται καμία 
πρόσθετη δαπάνη. 

Άρθρο 7ο 

Κάθε άλλη λεπτομέρεια που δεν προβλέπεται από τον 
παρόντα Οργανισμό ρυθμίζεται με απόφαση του Διοικη¬ 
τικού Συμβουλίου ύστερα από αιτιολογημένη πρόταση 
του εισηγητή. 

Η παρούσα να δημοσιευθεί στην εφημερίδα της Κυβερ- 
νήσεως. 

Παλλήνη, 1 Μαρτίου 2002 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




